KULTTUURIKAFFIT Kulttuuriosallistuminen ja -osallistumattomuus nyky-Suomessa torstaina 31.8.2023 klo 9–11 Seinäjoki, Frami D + Teams Ilmoittaudu: https://forms.office.com/e/deie6QhRZA "Monenlaiset tilastoaineistot osoittavat selkeästi, että kulttuuriosallistuminen – myös hyvin laajasti ymmärrettynä – jakautuu äärimmäisen epätasaisesti ja keskittyy yhä valikoituneemmalle joukolle Suomessa. Lisäksi kulttuuriosallistumisen tavat näyttävät periytyvän vanhemmilta lapsille. Avaan laajan laadullisen aineiston valossa tätä keskustelua ja kysyn, miksi varsin suuri osa ihmisistä osallistuu varsin vähän tai ei ollenkaan kulttuuriin. Mitä kulttuuriosallistumattomuudelle voi tutkitun tiedon valossa tehdä?" Etelä-Pohjanmaan liiton syksyn ensimmäiset kulttuurikaffit tarjoillaan kulttuuriosallistumisen ja -osallistumattomuuden teemalla torstaina 31.8.2023 klo 9–11 Seinäjoella Frami D:n kokoustila Megassa (osoite Tiedekatu 2, 60100 Seinäjoki). Puhumassa on aihetta laajasti tutkinut Tampereen yliopiston tutkija Riie Heikkilä. Lisäksi kuullaan Seinäjoen kaupungin kulttuuripalveluiden piakkoin päättyvästä ”Jotain muuta: Kulttuuria nuorille aikuisille” -hankkeesta, jossa tavoitteena on ollut osallistaa nuoria aikuisia keskustelemaan heidän näkemyksistään tarjolla olevista kulttuuri- ja taidepalveluista. Kulttuurisisällön tilaisuuteen tuo tanssitaiteilija Riina Kalmi. Aamun puheosuuksia voi seurata etänä Teamsin kautta, mutta ilmoittauduthan mukaan linkin saadaksesi. Huomioithan, että ilmoittautuminen sulkeutuu tarjoilujen vuoksi viikkoa ennen tilaisuutta (torstaina 24.8.2023). Tämän jälkeen voi ilmoittautua ainoastaan striimiin sähköpostitse osoitteeseen marika.puntala@etela-pohjanmaa.fi. Etelä-Pohjanmaan liitto järjestää vuosittain kolmet kulttuurikaffit. Tilaisuudet ovat maksuttomia ja avoimia kaikille aiheesta kiinnostuneille.
Kulttuurikaffit kulttuuriosallistumisesta
Etelä-Pohjanmaan liiton syksyn ensimmäiset kulttuurikaffit tarjoillaan kulttuuriosallistumisen ja -osallistumattomuuden teemalla